2. ΕΓΚΥΚΛΙΟΣ ΙΚΑ Αριθ.139 της 3 Ιουν. 1949  Διαδικασία εκδόσεως αποφάσεων επί αιτήσεων θεραπείας ως και περί της επιδόσεως των παρά των αρμοδίων οργάνων εκδιδομένων αποφάσεων. Εν συνεχεία της υπ’ αριθ. 71/49 εγκυκλίου ως αύτη συνεπληρώθη δια της υπ’ αριθ. 124/49 τοιαύτης παρέχομεν τας κάτωθι συμπληρωματικάς οδηγίας δια την ορθήν εφαρμογήν των δι’ αυτών κοινοποιουμένων αποφάσεων των αναφερομένων εις τας αιτήσεις θεραπείας επί αποφάσεων του Διευθυντού Υποκαταστήματος σχετικών με τον καθορισμόν του υποχρέου εις καταβολήν εισφορών εργοδότου και τον καταλογισμόν ελλιπώς καταβληθεισών εισφορών ως και επί ενστάσεων κατά του περιεχομένου των ασφαλιστικών βιβλιαρίων. Α.Αιτήσεις Θεραπείας Συμφώνως τω άρθρ. 2 παράγρ. 3 και 5 του εν ισχύϊ Κανονισμού Ασφαλιστικής Αρμοδιότητος οι διευθυνταί των Υπ/των είναι αρμόδιοι δια τον καθορισμόν του υποχρέου εις καταβολήν εισφορών  Σελ. 160(γ) 279-112 Εργοδότου έτι δε και τον καταλογισμόν ελλιπώς καταβληθεισών εισφορών ως και δια την επιβολήν προσθέτων τελών δια καθυστερουμένας εισφοράς. Συνεπώς πάσαι αι συντασσόμεναι και επιδιδόμεναι προς τους εργοδότας πράξεις επιβολών εισφορών και προσθέτων τελών αποτελούσιν αποφάσεις των Διευθυντών των Υπ/των και υπογράφονται υπ’ αυτών ή των υπ’ αυτών εξουσιοδοτημένων δι’ ειδικής αποφάσεώς των υπαλλήλων. Κατά των τοιούτων αποφάσεων των Διευθυντών των Υπ/των οι καθ’ ων αι καταλογιστικαί πράξεις δικαιούνται να υποβάλλωσιν αίτησιν θεραπείας ενώπιον της Τ.Δ.Ε. του Υπ/ τος, βάσει του άρθρ. 39 παρ. 2 του Κ.Α.Α. εν συνδυασμώ με το άρθρ. 53 παρ. 6 εδ. β΄ του ν. 6298 και του άρθρ. 15 παρ. 1 Δικονομίας Ασφαλιστικών Δικαστηρίων εντός προθεσμίας 15 ημερών από της επιδόσεως της οικείας καταλογιστικής πράξεως εις τον υπόχρεον προς καταβολήν Εργοδότην. Μετά τον Α.Ν. 1846/1951, 15Β.Βα.7, η προθεσμία υποβολής αιτήσεων θεραπείας είναι τριακονθήμερος. (Εγκ. ΙΚΑ αριθ. 39595 της 10 Δεκ. 1951). Αι κατά των αποφάσεων των οργάνων του Ιδρύματος αιτήσεις θεραπείας κατά καταλογιστικών πράξεων υποβάλλονται πάντοτε εγγράφως και καταχωρούνται εις ειδικόν πρωτόκολλον. Η έννοια της παρ. 2 του άρθρ. 39 Κ.Α.Α. καθ’ ην αι αιτήσεις Θεραπείας «υποβάλλονται εγγράφως ή προφορικώς» είναι ότι εις τας περιπτώσεις αγραμμάτων εργοδοτών η αίτησις δύναται να υποβληθή και προφορικώς υποχρεουμένου του αρμοδίου υπαλλήλου του Ιδρύματος να διατυπώση ταύτην εγγράφως και εν περιλήψει. Η ως άνω προθεσμία των 15 ημερών δια την υποβολήν αιτήσεως θεραπείας δέον όπως τηρηθή του λοιπού αυστηρώς. Μετά τον Α.Ν. 1846/1951, 15Β.Βα.7, η προθεσμία υποβολής αιτήσεων θεραπείας είναι τριακονθήμερος. (Εγκ. ΙΚΑ αριθ. 39595 της 10 Δεκ. 1951). Αι υποβαλλόμεναι αιτήσεις θεραπείας παραδίδονται προς εξέτασιν εις ειδικόν υπάλληλον των Εσόδων όστις αναλαμβάνει να εξετάση το δικαιολογημένον ή μη των παραπόνων του εργοδότου και να υποβάλη υπεύθυνον έκθεσιν προς τον Διευθυντήν του Υπ/τος. Την έκθεσιν ταύτην θεωρεί και υπογράφει ως συνυπεύθυνος ο Προϊστάμενός του. Εν ουδεμιά περιπτώσει επιτρέπεται όπως ο εξετάζων την αίτησιν υπάλληλος είναι ο αυτός με τον συντάξαντα την καταλογιστικήν πράξιν υπάλληλον του ελέγχου. 24 15Β.Δ.α.2 Ασφαλιστική αρμοδιότητα και διαδικασία απονομής παροχών Εις τα μεγάλα Υπ/ματα συνιστώνται Γραφεία δευτεροβαθμίου Ελέγχου και αιτήσεων Θεραπείας εξαρτώμενα απευθείας από τον Προϊστάμενον Εσόδων τα οποία επιφορτίζονται και με την εξέτασιν των αιτήσεων θεραπείας. Οι επιφορτισμένοι με την εξέτασιν των αιτήσεων θεραπείας υπάλληλοι υποχρεούνται να καλέσωσι τον εργοδότην όπως προσκομίση παν στοιχείον χρήσιμον προς επιστήριξιν των ισχυρισμών του, προσέτι δε, αν επιθυμή τούτο, να εμφανισθή και ενώπιον της Τ.Δ.Ε. δια την προφορικήν ανάπτυξιν των παραπόνων του. Ο υπάλληλος του ελέγχου υποχρεούται να αναφέρη εν τη εκθέσει ελέγχου την τυχόν εκδηλωθείσαν επιθυμίαν του αιτούντος να εμφανισθή ενώπιον της Τ.Δ.Ε. ότε ούτος ειδοποιείται περί του χρόνου και του τόπου της συνεδριάσεως της Τ.Δ.Ε. υπό του Γραμματέως αυτής. Βάσει της υπό του υπαλλήλου υποβληθείσης εκθέσεως ελέγχου, δεόντως θεωρημένης από τον Προϊστάμενον αυτού ο Διευθυντής του Υποκαταστήματος υποβάλλει αναλυτικήν και συγκεκριμένην πρότασιν προς την Τ.Δ.Ε. Η Τ.Δ.Ε. δύναται να καλέση τον ενιστάμενον όπως εμφανισθή ενώπιον ταύτης προσκομίζων εγγράφους αποδείξεις ή μάρτυρας περί της αληθείας των ισχυρισμών του και γενικώς δύναται να αιτήση την προσκόμισιν παντός στοιχείου δια την υπ’ αυτής έκδοσιν ητιολογημένης αποφάσεως. Αι αποφάσεις της Τ.Δ.Ε. κοινοποιούνται μερίμνη του Γραμματέως αυτής. 1.Προς τον ενδιαφερόμενον. 2.Προς το Γραφείον Καθυστερήσεων. 3.Προς την οικείαν περιοχήν ελέγχου. Η κοινοποίησις των αποφάσεων της Τ.Δ.Ε. προς τους υποβαλόντας την αίτησιν εργοδότας ενεργείται δι’ υπαλλήλων του Ιδρύματος επί αποδείξει ή και ταχυδρομικώς. Η Τ.Δ.Ε. δύναται εντός ευλόγου χρονικού διαστήματος να τροποποιήση πεπλανημένην απόφασιν αυτής αυτεπαγγέλτως ή μετά πρότασιν του Διευθυντού του Υπ/τος. Εν περιπτώσει ασυμφωνίας μεταξύ Διευθυντού του Υπ/τος και Τ.Δ.Ε. (Εγκ. 124/17-5-49) ο Γραμματεύς της Επιτροπής υποχρεούται όπως εντός 8 ημερών από της επικυρώσεως των πρακτικών υποβάλλει την απόφασιν της Τ.Δ.Ε. ως πρότασιν εις τον επί των ασφαλιστικών ζητημάτων Βοηθόν Διοικητού. Ταυτοχρόνως με την υποβολήν της προτάσεως της Τ.Δ.Ε. δέον όπως υποβάλη την απόφασιν του Διευθυντού του Υπ/τος, ως και πάντα τα εκ της διαδικασίας προκύψαντα στοιχεία, επί τη βάσει των οποίων εξεδόθη η απόφασις της Τ.Δ.Ε. και του Διευθυντού του Υπ/τος. Β.Επίδοσις Πράξεων Επιβολών Δια να καταστή δυνατόν να εφαρμοσθή αυστηρώς η κατά τα ανωτέρω προβλεπομένη 15θήμερος προθεσμία δια την υποβολήν αιτήσεων θεραπείας κατά των αποφάσεων του Διευθυντού περί καταλογισμού εισφορών και προσθέτων τελών είναι προφανές ότι πρέπει να ενεργήται επίδοσις των συντασσομένων καταλογιστικών πράξεων προς τους υποχρέους προς καταβολήν Εργοδότας. Σκοπός της επιδόσεως είναι όπως ο εργοδότης λάβη γνώσιν περί της κατ’ αυτού συνταχθείσης καταλογιστικής πράξεως δι’ επιδόσεως εις αυτόν αντιγράφου αυτής ως και όπως η υπηρεσία έχει γραπτήν βεβαίωσιν περί της γενομένης επιδόσεως εις ωρισμένην χρονολογίαν. Δια της επιδόσεως επίσης δέον όπως καθίσταται ενήμερος ο εργοδότης περί του δικαιώματος αυτού όπως προσβάλλη τον εις βάρος του καταλογισμόν εντός ωρισμένης προθεσμίας. Τούτο είναι σκόπιμον προς πρόληψιν παραπόνων από μέρους εργοδοτών αγραμμάτων και αγνοούντων τα δικαιώματα και υποχρεώσεις αυτών. Προς τούτο δέον όπως δια σφραγίδος τιθεμένης επί του κοινοποιουμένου εις τον εργοδότην αντιγράφου της Π.Ε. γνωστοποιείται προς αυτόν το δικαίωμά του δια την υποβολήν αιτήσεως θεραπείας εντός 15θημέρου από της κοινοποιήσεως. Της διατάξεως του άρθρ. 29 παρ. 1 του Κ.Υ .Α. καθ’ ην «αρνουμένου του εργοδότου να παραλάβη την εγχειριζομένην πρόσκλησιν, τοιχοκολλάται αύτη εις ειδικόν πίνακα του Υπ/τος κλπ.» έγινε κατάχρησις από μέρους των υπηρεσιών του Ιδρύματος. Ο τρόπος ούτος επιδόσεως ατελής καθ’ εαυτόν και δια τους αρνουμένους την επίδοσιν εργοδότας επεξετάθη και εις τους εργοδότας αγνώστου διαμονής ή απουσιάζοντας προσκαίρως και εις τινας περιπτώσεις εχρησίμευσεν δια να εκδίδωνται καταλογιστικαί πράξεις εσωτερικώς άνευ επιδόσεως προς τους καθ’ ων ο καταλογισμός, οίτινες λαμβάνουν γνώσιν ενίοτε το πρώτον εκ του μεταβαίνοντος προς εκτέλεσιν εντάλματος προσωποκρατήσεως οργάνου περί του γενομένου εις βάρος των καταλογισμού. Τούτο αποτελεί αδικαιολόγητον παρανόησιν του σκοπού της επιδόσεως των καταλογιστικών πράξεων και γίνεται αιτία διαμαρτυρίας των υποχρέων προς καταβολήν και αδυναμίας εκκαθαρίσεως των οφειλών και καθορισμού προθεσμίας ασκήσεως των ενδίκων μέσων. Την τοιαύτην διάταξιν του Κ.Υ.Α. προτιθέμεθα να τροποποιήσωμεν δια του νέου σχεδίου Κανονισμού Υπαγωγής εις την Ασφάλισιν. Μέχρι της επικυρώσεως του εν λόγω Κανονισμού αι υπηρεσίαι οφείλουσιν παραλλήλως προς την διαδικασίαν του άρθρ. 29 Κ.Υ.Α. να μεριμνώσιν δια την επίδοσιν των Π.Ε. εις τους εργοδότας. Σελ. 161 25 Ασφαλιστική αρμοδιότητα και διαδικασία απονομής παροχών 15Β.Δ.α.2 Η επίδοσις των Π.Ε. ενεργείται δι’ υπαλλήλων του Ιδρύματος ή προσθέτων αστυφυλάκων επισκεπτομένων προς τούτο τους οικείους εργοδότας. Σχετικώς με την έπιδοσιν των Π.Ε. σημειούμεν ιδιαιτέρως τα κάτωθι: 1.Η επίδοσις ενεργείται εις τον υπεύθυνον της επιχειρήσεως και εν απουσία τούτου εις τον αναπληρωτήν του. 2.Κάτωθι της υπογραφής του παραλαμβάνοντος, αν ούτος δεν είναι ο ίδιος ο οφειλέτης, δέον να αναφέρηται το ονοματεπώνυμον του προς ον ενηργήθη η επίδοσις και η ιδιότης αυτού. 3.Ωσαύτως να αναφέρηται ολογράφως η ημερομηνία επιδόσεως. 4.Προκειμένου περί Οργανισμών, Ανων. Εταιριών κλπ. η επίδοσις ενεργείται προς τους αρμοδίους Προϊσταμένους δια να λαμβάνωσι γνώσιν των τυχόν παραλείψεων των υφισταμένων των. 5.Προκειμένου περί επιχειρήσεων τελουσών εις κατάστασιν πτωχεύσεως η επίδοσις ενεργείται εις τον ειδικόν σύνδικον πτωχεύσεως. 6.Προκειμένου περί επιχειρήσεων αίτινες τελούν υπό εκκαθάρισιν η επίδοσις ενεργείται εις τους εκκαθαριστάς. 7.Κατά τας περιπτώσεις καθ’ ας το Κατάστημα της επιχειρήσεως ευρέθη κλειστόν κατά την μετάβασιν του υπαλλήλου προς επίδοσιν της Π.Ε. διεξάγεται υπ’ αυτών σχετική έρευνα αν πρόκειται περί προσκαίρου διακοπής των εργασιών, περί μεταφοράς ή διαλύσεως της επιχειρήσεως και αναλόγως αναζητείται η νέα διεύθυνσις του Εργοδότου ή η Διεύθυνσις της Κατοικίας όπου και ενεργείται η επίδοσις. 8.Εις τας περιπτώσεις εργοδοτών οίτινες δεν γνωρίζουν ανάγνωσιν και γραφήν δύναται να υπογράψη ο εγγράμματος υπάλληλος αυτών ή άλλως η επίδοσις ενεργείται δια συστημένης επιστολής. 9.Εις τας περιπτώσεις καθ’ ας είτε ο ίδιος ο εργοδότης είτε αναπληρωτής αυτού αρνηθούν να παραλάβουν την Π.Ε., συντάσσεται πρακτικόν περί της αρνήσεως υπογραφόμενον υπό του μεταβάντος προς επίδοσιν υπαλλήλου εν τω οποίω γίνεται μνεία περί της αρνήσεως του προς ον η επίδοσις, του ονοματεπωνύμου και της ιδιότητος αυτού, η δε επίδοσις της Π.Ε. ενεργείται δια συστημένης επιστολής επί αποδείξει παραλαβής του προς ον η επίδοσις. Εν τη περιπτώσει ταύτη η απόδειξις του Ταχυδρομείου επισυνάπτεται επί του πρωτοτύπου της Π.Ε. όπερ παραδίδεται εις το Γραφείον Καθυστερήσεων. Της διατάξεως ταύτης δέον όπως καταβληθή προσπάθεια υπ’ ευθύνη των Προϊσταμένων Εσόδων και Δ/ντών Υπ/των να μη γίνη κατάχρησις. Σελ. 162 Εν τη τελευταία ταύτη περιπτώσει η έναρξις του υπολογισμού της 15θημέρου προθεσμίας δια την υποβολήν αιτήσεως θεραπείας άρχεται δύο ημέρας μετά την εν τη αποδείξει του Ταχ/μείου ημερομηνίαν παραδόσεως του εγγράφου εις το Ταχ/μείον. Δια τας περιπτώσεις των μέχρι σήμερον γενομένων καταλογισμών είναι προφανές ότι, εάν δεν έχει γίνει επίδοσις της Π.Ε. θα πρέπει να δεχθώμεν εκπροθέσμως την υποβολήν αιτήσεως θεραπείας εφ’ όσον αύτη ήθελεν υποβληθή εντός 15θημέρου από της κοινοποιήσεως, προς τον εργοδότην προσκλήσεως προς πληρωμήν. Τοιαύτη πρόσκλησις δύναται κατ’ εξοχήν να θεωρηθή η παρά του Διευθυντού του Δημοσίου Ταμείου απευθυνομένη προς τον εργοδότην κατά την βεβαίωσιν της οφειλής. Συνεπώς δι’ οφειλάς βεβαιωθείσας εις τα Δημόσια Ταμεία, εφ’ όσον φυσικά δεν υπάρχει επίδοσις, η προθεσμία δι’ υποβολήν αιτήσεως θεραπείας άρχεται από της λήψεως της ανακοινώσεως του Δημοσίου Ταμείου. Αύτη δέον να πιθανολογηθή ότι επραγματοποιήθη εις χρόνον όχι μακρότερον των 15 ημερών από ημερομηνίας βεβαιώσεως των οφειλών παρά του Δημοσίου Ταμίου. Αύτη συμπίπτει με την επί του επιστρεφομένου εις την υπηρεσίαν του Ιδρύματος αποδεικτικού του Δημ. Ταμείου περί της γενομένης βεβαιώσεως. Εις πάσαν περίπτωσιν καθ’ ην κατά τα ανωτέρω υπεβλήθη εκπροθέσμως αίτησις θεραπείας δέον δι’ ιδίας αποφάσεως να αιτιολογήται το εκπρόθεσμον της αιτήσεως άλλως να απορρίπτεται η αίτησις τυπικώς άνευ εξετάσεως της ουσίας. Των ανωτέρω οδηγιών σχετικώς με την επίδοσιν των Π.Ε. και τήρησιν των προθεσμιών εντελλόμεθα την αυστηράν εφαρμογήν προς τον σκοπόν της ρυθμίσεως των εμφανιζομένων ανωμαλιών και προπαρασκευήν της οργανώσεως του Ιδρύματος δια την εν τω μέλλοντι λειτουργίαν των Ασφαλιστικών Δικαστηρίων. 26 15Β.Δ.α.2 Ασφαλιστική αρμοδιότητα και διαδικασία απονομής παροχών Γ .Ενστάσεις των ησφαλισμένων Συμφώνως τω άρθρ. 22 παρ. 6 του ν. 6298 και τω άρθρ. 2 παρ. 2 του Κ.Α.Α. ο Διευθυντής του Υπ/τος είναι αρμόδιος να αποφασίζη επί ενστάσεων των ησφαλισμένων κατά του περιεχομένου των ασφαλιστικών δελτίων ή παραλείψεων εν αυτοίς, εντός ανατρεπτικής προθεσμίας ενός έτους από της ανανεώσεως του βιβλιαρίου. Η έναρξις της ισχύος της ως άνω ανατρεπτικής προθεσμίας προϋποθέτει ανακεφαλαίωσιν των ημερομισθίων των προηγουμένων βιβλιαρίων εις το παραδιδόμενον εις τον ησφαλισμένον νέον τοιούτον. Όθεν η προθεσμία αύτη δέον να ισχύση εφ’ όσον και καθ’ ην έκτασιν γίνεται ανακεφαλαίωσις και παραδίδονται εις τους ησφαλισμένους ασφαλ. βιβλιάρια περιέχοντα ανακεφαλαίωσιν των ημερομισθίων των προηγουμένων βιβλιαρίων. Κατά των αποφάσεων του Διευθυντού επί των ανωτέρω ενστάσεων των ησφαλισμένων συγχωρείται αίτησις θεραπείας προς την Τ.Δ.Ε. εντός προθεσμίας 15 ημερών από της κοινοποιήσεως της αποφάσεως του Διευθυντού. Η κοινοποίησις δέον συνεπώς όπως ενεργήται επί αποδείξει δι’ υπαλλήλων ή Ταχ/κώς. 